ક્રિકેટમાં જ્યારે કોઈ બેટ્સમેન પહેલા જ બોલ પર શૂન્ય રને આઉટ થઈ જાય ત્યારે તેને ‘ગોલ્ડન ડક’ કહેવામાં આવે છે. એવું કહેવાય છે કે બેટ્સમેન જો બીજા કે ત્રીજા બોલ પર પોતાનું ખાતું ખોલાવ્યા વગર આઉટ થઈ જાય તો તેને ક્રિકેટની ભાષામાં ‘સિલ્વર ડક’ અને ‘બ્રોન્ઝ ડક’ કહે છે. જો કોઈ બેટ્સમેન એક પણ બોલનો સામનો કર્યા વિના નોનસ્ટ્રાઇકર એન્ડ પર શૂન્ય રને આઉટ થઈ જાય તો તેને ‘ડાયમંડ ડક’ કહે છે. જોકે ક્રિકેટની આ શબ્દાવલિનો પ્રયોગ અલગ અલગ મહાદ્વીપમાં અલગ અલગ રીતે કરવામાં આવે છે. ઘણા દેશમાં ‘ગોલ્ડન ડક’ને ‘રોયલ ડક’ પણ કહેવામાં આવે છે.